b"\n_START_ARTICLE_\nCasa rectoral de Lavit\n_START_SECTION_\nDescripci\xc3\xb3\n_START_PARAGRAPH_\nLa casa rectoral de Lavit est\xc3\xa0 situada al costat de l'esgl\xc3\xa9sia de Santa Maria, al cim del poble i davant del riu Bitlles. \xc3\x89s una casa senyorial que consta de soterrani, planta baixa, pis i golfes amb coberta a dues vessants._NEWLINE_La fa\xc3\xa7ana presenta una galeria d'arcades de mig punt sobre columnes salom\xc3\xb2niques que constitueix l'element m\xc3\xa9s remarcable. Hi ha una entrada lateral adovellada i contraforts.\n_START_SECTION_\nHist\xc3\xb2ria\n_START_PARAGRAPH_\nLa casa rectoral de Lavit \xc3\xa9s un edifici d'origen medieval reconstru\xc3\xaft i ampliat al segle XVIII. La reforma de la fa\xc3\xa7ana principal es troba documentada l'any 1760 i va ser realitzada per enc\xc3\xa0rrec d'un rector anomenat Figueres."